**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir sniegt vienreizēju materiālo atbalstu Arturam Klotam par 2019./2020. gada pasaules kausa kopvērtējumā parabobslejā izcīnīto trešo vietu 3 074 *euro* (tai skaitā 708  *euro* nodokļu samaksai) un sportista Artura Klota trenerei Vitai Kotānei 1 537  *euro* (tai skaitā 354 *euro* nodokļu samaksai). Kopumā abu atbalstu sniegšanai biedrībai „Bobsleja un skeletona federācija” tiks piešķirti 4 611 *euro* (tai skaitā 1 062 *euro* nodokļu samaksai). |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019./2020. gada pasaules kausa kopvērtējumā parabobslejā sportists Arturs Klots izcīnīja trešo vietu. A. Klots trešo vietu izcīnīja arī 2019. gada decembrī notikušajā Eiropas čempionātā parabobslejā. Latvijas Nacionālās sporta padomes 2020. gada 3. decembra sēdē, izskatot jautājumu par naudas balvu piešķiršanu par izciliem sasniegumiem sportā 2019.gada nogalē un 2020.gadā (prot. Nr. 3 3. §.), ierobežoto valsts budžeta līdzekļu dēļ naudas balvas piešķiršana A. Klotam netika atbalstīta, jo parabobslejs kā sporta veids nav iekļauts ziemas paralimpisko spēļu programmā.Biedrība „Latvijas Paralimpiskā komiteja” (turpmāk – LPK) 2020. gada 11. decembra vēstulē Nr. 35/2020 informē, ka A. Klots ir vienīgais vadošais parabobsleja sportists Latvijā, kurš katru gadu izcīna augstus rezultātus pasaules mērogā, kā arī norāda, ka no valsts budžeta programmas 09.00.00 „Sports” apakšprogrammas 09.25.00 „Dotācija biedrībai “Latvijas Paralimpiskā komiteja” pielāgotā sporta attīstībai” LPK var apmaksāt tikai dalību sacensībās, savukārt treniņprocesu sportists nodrošina pats no saviem privātajiem līdzekļiem. Vēstulē LPK lūdz piešķirt sportistam A. Klotam un viņa trenerei Vitai Kotānei naudas balvu par izciliem sasniegumiem sportā no valsts budžeta programmas 02.00.00 „Līdzekļi neparedzētiem gadījumiem”.Labklājības ministrija 2020. gada 16. decembra vēstulē Nr. 40-1-04/1846 norāda, ka atbalsts sniegšana parasportistam un viņa trenerei ir saskaņā ar ANO Konvencijā par personu ar invaliditāti tiesībām, kuru ir ratificējusi arī Latvija, noteiktajiem vienlīdzības principiem. Tāpat Labklājības ministrija akcentē, ka atbalsta sniegšana par sportistu ar invaliditāti sasniegumiem sniedz nozīmīgu atbalstu, lai cilvēki ar invaliditāti, kuriem ir būtiski funkcionālie traucējumi, varētu iesaistīties augstu sasniegumu sporta aktivitātēs un nest Latvijas vārdu pasaulē.Izvērtējot minēto LPK lūgumu, ņemot vērā Labklājības ministrijas vēstulē minēto, novērtējot sportista A. Klota un viņa treneres V. Kotānes personīgo ieguldījumu parabobsleja attīstībā Latvijā, kā arī, ņemot vērā faktu, ka šajās dienās norisinās Starptautiskās Paralimpiskās komitejas attālinātā sanāksme, kurā tiek lemts par 2026. gada ziemas paralimpisko spēļu programmu un jau ir paziņots, ka uz iekļaušanu programmā pretendē arī parabobslejs, Izglītības un zinātnes ministrija (turpmāk – Ministrija) rosina piešķirt līdzekļus vienreizēja materiālā atbalsta sniegšanai biedrībai „Latvijas Bobsleja un skeletona federācija”, kas sadarbībā ar LPK pārrauga parabobsleja sporta veida attīstību par A. Klota izcīnīto trešo vietu 2019./2020. gada pasaules kausa kopvērtējumā parabobslejā, tādejādi motivējot A. Klotu turpināt sportiskās gaitas un vienlaikus ar viņa piemēru veicinot arī citu personu ar invaliditāti iesaisti parabobslejā. Tāpat vienreizējs materiālais atbalsts sniedzams arī trenerei V. Kotānei, lai motivētu viņu turpināt trenēt parabobslejistus un veicinātu šī sporta veida attīstību. Ņemot vērā, ka pamatojums vienreizējā materiālā atbalsta sniegšanai ir A. Klota darbība sporta jomā, kā arī, ņemot vērā LPK vēstulē sniegto informāciju un pamatojumu, sniedzamā vienreizējā materiālā atbalsta apmēra noteikšanai Ministrija rosina piemērot Ministru kabineta 2012. gada 3. janvāra noteikumos Nr. 26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” ietverto metodiku, kā rezultātā A. Klotam sniedzamais vienreizējais materiālais atbalsts būtu nosakāms 3 074  *euro* apmērā, savukārt sportista A. Klota trenerei V. Kotānei sniedzamais vienreizējais materiālais atbalsts būtu nosakāms 1 537  *euro* apmērā. Ņemot vērā, ka tiek rosināts sniegt vienreizēju materiālu atbalstu nevis piešķirt naudas balvu (kā rezultātā uz šo izmaksu nav attiecināms likuma „Par iedzīvotāju ienākuma nodokli” 9. panta pirmās daļas 10. punktā noteiktais neapliekamais ienākums 1423 *euro* no saņemtajām naudas balvām (prēmijā) sportā, iedzīvotāju ienākuma nodoklis (23%) ir maksājams no visa materiālā atbalsta, kas tiek ietverts sniedzamā materiālā atbalsta apmērā un attiecīgi ir jāsedz pašai personai (no saņemtā materiālā atbalsta).Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12. panta pirmā daļa. Ministrijas ieskatā materiālais atbalsts ir atzīstams par valstiski īpaši nozīmīgu pasākumu. Saskaņā ar Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā. Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kas paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 4 611 *euro* (tai skaitā 1 062  *euro* nodokļu samaksai) pārskaitīšanai biedrībai „Latvijas Bobsleja un skeletona federācija”, lai izmaksātu vienreizēju materiālu atbalstu:1. Arturam Klotam par 2019./2020. gada pasaules kausa kopvērtējumā parabobslejā izcīnīto trešo vietu 3 074  *euro* (tai skaitā 708  *euro* nodokļu samaksai);
2. sportista Artura Klota trenerei Vitai Kotānei 1 537  *euro* (tai skaitā 354 *euro* nodokļu samaksai)..
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **4 611** | **0** | **0** | **0** | **0** | **0** |
| 2.1. valsts pamatbudžets | *0* | *4 611* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 4 611** | **0** | **0** | **0** | **0** | **0** |
| 3.1. valsts pamatbudžets | *0* | *- 4 611* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 4 611 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Biedrība „Latvijas Bobsleja un skeletona federācija” nodrošinās vienreizēja materiālā atbalsta sniegšanu par kopējo summu 4 611 *euro* (tai skaitā 1 062 *euro* nodokļu samaksai) šādām personām:1. Arturam Klotam 3 074 *euro* (tai skaitā 708 *euro* nodokļu samaksai) apmērā;
2. Vitai Kotānei 1 537 *euro* (tai skaitā 354 *euro* nodokļu samaksai).

Rīkojuma projektā atsevišķi ir norādīts maksājamā iedzīvotāju ienākuma nodokļa apmērs, kas vienreizējā materiālā atbalsta saņēmējam jāsedz pašam (no saņemtā vienreizējā materiālā atbalsta). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās Ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv